Document ID: 32005D0186

TARYBOS SPRENDIMAS
2004 m. liepos 5 d.
dėl perviršinio deficito Maltoje
(2005/186/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 104 straipsnio 6 dalį,
atsižvelgdama į Komisijos rekomendaciją,
atsižvelgdama į Maltos pastabas,
kadangi:
(1)
Pagal Sutarties 104 straipsnį valstybės narės turi vengti perviršinio valdžios sektoriaus deficito; tai taip pat taikoma, su tam tikru nukrypimu, visoms valstybėms narėms, įstojusioms į Europos Sąjungą 2004 m. gegužės 1 d.
(2)
Stabilumo ir augimo pakto tikslas - patikima valstybės finansinė būklė gerinant kainų stabilumo ir subalansuoto augimo, skatinančio darbo vietų kūrimą, sąlygas.
(3)
Pagal 104 straipsnį perviršinio deficito procedūra yra numatomas sprendimas dėl susidariusio perviršinio deficito; prie Sutarties pridedamas Protokolas dėl perviršinio deficito procedūros apibrėžia tolimesnes nuostatas, susijusias su perviršinio deficito procedūros įgyvendinimu. 1993 m. lapkričio 22 d. Tarybos reglamentas (EB) Nr. 3605/93 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (1) nustato išsamias taisykles bei sąvokas minėto protokolo nuostatoms taikyti.
(4)
Sutarties 104 straipsnio 5 dalyje reikalaujama, kad Komisija pateiktų savo nuomonę Tarybai, jeigu Komisija mano, kad valstybėje narėje egzistuoja arba gali atsirasti deficito perviršis. Išnagrinėjusi visus atitinkamus veiksnius, į kuriuos atsižvelgta pagal 104 straipsnio 3 dalį parengtame jos pranešime, ir atsižvelgdama į pagal 104 straipsnio 4 dalį parengtą Ekonomikos ir finansų komiteto nuomonę, Komisija padarė išvadą savo 2004 m. birželio 24 d. nuomonėje, kad Maltoje yra susidaręs perviršinis deficitas.
(5)
Sutarties 104 straipsnio 6 dalyje nustatyta, kad atlikus bendrą įvertinimą Taryba turėtų apsvarstyti atitinkamos valstybės narės norimas pareikšti pastabas prieš priimdama sprendimą dėl to, ar susidarė perviršinis deficitas.
(6)
Bendras įvertinimas leidžia daryti tokias išvadas. 2003 m. valdžios sektoriaus deficitas Maltoje siekė 9,7 % BVP (iš kurių 3,2 % BVP buvo dėl vienkartinės operacijos), o tai viršija Sutartyje numatytą 3 % BVP dydį. Bendrasis valdžios sektoriaus deficitas viršijo nurodytąjį dydį, atsižvelgiant į Stabilumo ir augimo paktą, ne dėl kokio nors neįprasto reiškinio ne Maltos valdžios institucijų valioje, jis taip pat nebuvo smarkaus ekonominio nuosmukio padarinys. Tikėtina, jog valdžios sektoriaus deficitas 2004 m. viršys 3 % BVP. Būtent Komisijos 2004 m. pavasario prognozėse numatyta, kad valdžios sektoriaus deficitas sieks 5,9 % BVP 2004 m., nors Maltos valdžios institucijų pateikta konvergencijos programa numato, kad šis deficitas sieks 5,2 % BVP. Tikėtina, kad skolos santykis, kuris 2003 siekė 72,0 %, 2004 m. dar labiau nukryps nuo Sutartyje nurodyto 60 % BVP dydžio,
PRIĖMĖ ŠĮ SPRENDIMĄ:
1 straipsnis
Atlikus bendrą įvertinimą nustatyta, kad Maltoje yra perviršinis deficitas.
2 straipsnis
Šis sprendimas skirtas Maltos Respublikai.
Priimta Briuselyje, 2004 m. liepos 5 d.

Labels: 2
18